Exqrch/javanese-Komodo-pixelgpt huggingface dataset:
Jeremias van Riemsdijk Jeremias van Riemsdijk, (Utrecht, 18 Oktober 1712 - Batavia 3 Oktober 1777) iku Gubernur-Jendral Hindhia-Walanda sing kaping 30
Dhèwèké maréntah antara taun 1775 – 1777.
Reinier de Klerk Reinier de Klerk (Middelburg, 1710 - Molenvliet, Batavia, 1 September 1780) iku Gubernur-Jendral Hindhia-Walanda sing kaping 31
Dhèwèké maréntah antara taun 1777 – 1780
Reinier de Klerk iku yasané ngadegaké Museum Gajah ing taun 1778
Nalika iku musiyum iki jenengé "Bataviaasch Genootschap van Kunsten en Wetenschappen"
Saliyané iku, dalemé, villa Molenvliet, sawisé séda didadèkaké gedhong Arsip Nasional
Mula Reinier de Klerk bisa diarani salah siji Gubernur-Jendral sing ana yasané kanggo Indonesia.
Willem Alting Willem Alting (Groningen, 11 November 1724 - Kampung Melayu, Batavia, 7 Juni 1800) iku Gubernur-Jendral Hindhia-Walanda sing kaping 32
Dhèwèké maréntah antara taun 1780 – 1796.
Pieter Gerardus van Overstraten Pieter Gerardus van Overstraten (Bergen op Zoom, 1755 – Batavia, 22 Agustus 1801), iku Gubernur-Jendral Hindhia-Walanda sing kaping 33
Dhèwèké maréntah antara taun 1796 – 1801.
Johannes Siberg Johannes Siberg (Rotterdam, 14 Oktober 1740 - Batavia, 18 Juni 1817) iku Gubernur-Jendral Hindhia-Walanda sing kaping 34
Dhèwèké maréntah antara taun 1801 – 1805.
Albertus Wiese Albertus Wiese (Bremen, 1761 - Haarlem, 7 Januari 1810) iku Gubernur-Jendral Hindhia-Walanda sing kaping 35
Dhèwèké maréntah antara taun 1805 – 1808.
Jan Willem Janssens Jan Willem Janssens (Nijmegen, 12 Oktober 1762 - Den Haag, 23 Mèi 1838) iku Gubernur-Jendral Hindhia-Walanda sing kaping 37
Dhèwèké maréntah ing taun 1811
Dhèwèké nggantèni Herman Willem Daendels ing kondhisi genting
Prajurit tinggalan Daendels akèh sing ora baud perang
Mulané dhèwèké gampang dikalahaké Inggris
Inggris meksa dhèwèké nyerah lan Janssens mula nyerah
Dhèwèké mènèhaké kakuwasané ing Tanah Jawa marang Thomas Stamford Raffles ing Kapitulasi Tuntang taun 1811.
Dhèwèké tau dadi Gubernur-Jendral India saka taun 1806 - 1813
Ing taun 1811 dhèwèké tau dadi Gubernur-Jendral Hindhia-Walanda sedèlok, sadurungé kakuwasan diserahaké marang Raffles.
John Fendall John Fendall iku pejabat Inggris sing diserahi tugas kanggo transisi masa panjajahan Inggris menyang Walanda manèh sawisé Konggrès Wina ing taun 1816
Fendall iku dadi kreteg masa papréntahan Raffles karo G.A.G.Ph
Baron van der Capellen.
Baron van der Capellen Mr
Godert Alexander Gerard Philip Baron van der Capellen (Utrecht, 15 Dhésèmber 1778 – De Bilt, Utrecht, 10 April 1848) iku Panguwasa Hindhia-Walanda sing kapisan maréntah ing Hindhia sawisé dikuwasani déning Inggris pirang taun suwéné
Ing Konggrès Wina, marang Walanda diwèhaké balik Hindhia-Walanda
Van der Capellen, maréntah antara tanggal 19 Agustus 1816 – 1 Januari 1826
Dhèwèké iku Gubernur-Jendral sing kaping 41
Van der Capellen nalik maréntah gawéyané akèh
Dhèwèké ngendhegaké pambayaran séwa lemah ing tlatah Negara Agung Mataram II, dadi dhèwèké kudu ngadhepi pambrontakan Pangeran Dipanagara ing Perang Dipanagara antara taun 1825 – 1830
Saliyané iku monopoli dagang bumbon crakèn ing Maluku sapérangan dibusak.
Burggraaf du Bus de Gisignies Leonard Pierre Joseph Burggraaf du Bus de Gisignies (Kastil Dottignies, Flandria-Barat, Bèlgi, 1 Maret 1780 – Antwerpen, 31 Mèi 1849), iku Gubernur-Jendral Hindhia-Walanda sing kaping 42
Dhèwèké maréntah antara taun 1826 – 1830.
Graaf van den Bosch Graaf Johannes van den Bosch (Herwijne, 1 Fèbruari 1780 – Den Haag, 28 Januari 1844) iku Gubernur-Jéndral Indhiya Nèderlan kang kaping 43
Dhèwèké maréntah antara taun 1830 – 1834
Johannes graaf van den Bosch maréntah antara taun 1830 – 1834
Ing mangsa pamaréntahané Tandur Peksa ("Cultuurstelsel") wiwit diréalisasi, sebab sadurungé mung wujud konsèp kang digawé kanggo nambah kas pamaréntah kolonial Indhiya Nèderlan lan nagara indhuk Walanda kang kentèkan dana amarga paprangan ing Éropah lan ing laladan koloni (mligi ing Jawa lan Sumatra).
Jean Chrétien Baud Jean Chrétien baron Baud (Den Haag, 14 Oktober 1789 – idem 27 Juni 1859), iku Gubernur-Jéndral Indhiya Nèderlan sing kaping 44
Dhèwèké maréntah antara taun 1834 – 1836.
Graaf van Hogendorp C.S.W
Graaf van Hogendorp, iku Gubernur-Jendral Hindhia-Walanda sing kaping 46
Dhèwèké maréntah antara taun 1840 – 1841, menggantikan D.J
de Eerens sing meninggal kanthi tiba-tiba.
Pieter Merkus Pieter Merkus (Naarden, 18 Maret 1787 – Surabaya, 2 Agustus 1844), iku Gubernur-Jendral Hindhia-Walanda sing kaping 47
Dhèwèké maréntah antara taun 1841 – 1844.
Reijnst, iku Gubernur-Jendral Hindhia-Walanda sing kaping 48
Dhèwèké maréntah antara taun 1844 – 1845 lan nggantèni P
Merkus sing ujug-ujug tilar donya.
Jan Jacob Rochussen Jan Jacob Rochussen (Etten, 23 Oktober 1797 – Den Haag, 21 Januari 1871) iku Gubernur-Jendral Indhiya Nèderlan sing kaping 49
Dhèwèké maréntah antara taun 1845 – 1851
Rikala papréntahan Rochussen, pamaréntah Indhiya Nèderlan ngirim ekspedhisi menyang Bali, Palembang, Bangka, Sulawesi Kidul lan liya-liyané.
Dominique Jacques de Eerens Dominique Jacques de Eerens (Alkmaar, 17 Maret 1781 – Bogor, 30 Mèi 1840), iku Gubernur-Jendral Hindhia-Walanda sing kaping 45
Dhèwèké maréntah antara taun 1836 – 1840.
Albertus Jacobus Duijmaer van Twist Mr
Albertus Jacobus Duijmaer van Twist lair ing Deventer tanggal 20 Fèbruari 1809, putrané profesor ing Groningen kang gadhah jeneng kang padha karo garwané Judith van Lochem
Duijmaer van Twist iku Gubernur-Jendral Hindhia-Walanda kang kaping 50
Dhèwèké maréntah antara taun 1851 – 1856.
James Loudon (Den Haag, 8 Juni 1824 – idem 31 Juni 1900), iku Gubernur-Jendral Hindhia-Walanda sing kaping 54
Dhèwèké maréntah antara taun 1872 – 1875
Loudon iku putrané siji priyayi Inggris sing rawuh ing Hindhia-Walanda nalika diparéntah déning Raffles
Anging nalika wong Walanda teka manèh, dhèwèké lumebu warganagara Walanda lan banjur ngepalani siji pabrik gula
Loudon iku Gubernur-Jendral sing wigati amarga dhèwèké réorganisasi kukum, antara kukum kanggo wong Éropah lan wong pribumi
Saliyané iku dhèwèké uga sing miwiti pandhidhikan kanggo wong-wong pribumi
Anging dhèwèké uga sing miwiti Perang Acèh.
Charles Ferdinand Pahud Charles Ferdinand Pahud, (Amsterdam, 18 April 1803 – Den Haag, 31 Agustus 1873), iku Gubernur-Jendral Hindhia-Walanda sing kaping 51
Dhèwèké maréntah antara taun 1856 – 1861.
Pieter Mijer (Batavia, 3 Juni 1812 – Den Haag, 6 Fèbruari 1881), iku Gubernur-Jendral Hindhia-Walanda sing kaping 53
Dhèwèké maréntah antara taun 1866 – 1872.
Johan Wilhelm van Lansberge (Santa Fé de Bogota, Kolombia, 16 November 1830 – Mentone, 17 Dhésèmber 1903), iku Gubernur-Jendral Indhiya Nèderlan sing kaping 55
Dhèwèké maréntah antara taun 1875 – 1881
Nalika dhèwèké lair, bapané iku Gubernur Suriname.
Frederik s'Jacob Frederik 's Jacob (Den Haag, 25 Fèbruari 1822-Utrecht, 3 April 1901) iku sewong Gubernur-Jendral Indhiya Nèderlan
Dhèwèké maréntah saka tanggal 12 April 1881 nganti tanggal 20 Januari 1884
Mangsa pamaréntahané antarané ditandhani déning bancana ngalam, mligi njeblugé Gunung Krakatau ing tanggal 27 Agustus 1883
Kadadéan ini niwasaké 36.000 jiwa
Yasa-yasané antarané iku olèhé ngambakaké jaringan rel sepur lan nepangaké telepon ing Indhiya Nèderlan.
Ludolf Anne Jan Wilt Baron Sloet van de Beele Mr
Ludolf Anne Jan Wilt Baron Sloet van de Beele (Voorst, Gelderland, 28 Maret 1806 – Arnhem, 10 Dhésèmber 1890), iku Gubernur-Jendral Hindhia-Walanda sing kaping 52
Dhèwèké maréntah antara taun 1861 – 1866.
Cornelis Pijnacker Hordijk Mr
Cornelis Pijnacker Hordijk (Tiel, 13 April 1847-Haarlem, 3 September 1908) iku Gubernur-Jendral Hindhia-Walanda
Dhèwèké maréntah wiwit tanggal 29 September 1888-17 Oktober 1893.
Carel Herman Aart van der Wijck Jonkheer Carel Herman Aart van der Wijck (Ambon, 29 Maret 1840-Baarn, 8 Juli 1914) iku Gubernur-Jéndral Indhiya Nèderlan
Dhèwèké diangkat dadi Gubernur-Jéndral déning Ratu Emma ing tanggal 15 Juni 1893
Dhèwèké banjur wiwit maréntah antara tanggal 17 Oktober 1893 nganti tanggal 3 Oktober 1899.
Otto van Rees Otto van Rees (Culemborg, 4 Januari 1823-Arnhem, 10 Maret 1892), iku Gubernur-Jendral Hindhia-Walanda
Dhèwèké maréntah antara tanggal 11 April 1884-29 September 1888.
Willem Rooseboom Willem Rooseboom (Amsterdam, 9 Maret 1843-Den Haag, 6 Maret 1920) iku Gubernur-Jéndral Indhiya Nèderlan
Dhèwèké wiwit maréntah antara tanggal 3 Oktober 1899 nganti tanggal 1 Oktober 1904.
Johannes Benedictus van Heutsz Johannes Benedictus van Heutsz (Coevorden, 3 Fèbruari 1851-Montreux, 10 Juli 1924) iku Gubernur-Jendral Hindhia-Walanda Dhèwèké maréntah antara tanggal 1 Oktober 1904 nganti 18 Dhésèmber 1909
Van Heutsz dadi misuwur amarga perané ing Perang Acèh
Dhèwèké sing diréwangi Snouck Hurgronje bisa ngalahaké para pejuang Acèh.
Johan Paul Graaf van Limburg Stirum Johan Paul Graaf van Limburg Stirum (Zwolle, 2 Fèbruari 1873-Den Haag, 17 April 1948) iku Gubernur-Jendral Hindhia-Walanda
Dhèwèké maréntah antara tanggal 21 Maret 1916 nganti 1921.
Dirk Fock (Wijk bij Duurstede, 19 Juni 1858-Den Haag, 17 Oktober 1941) iku Gubernur-Jendral Hindhia-Walanda
Dhèwèké maréntah antara tanggal 24 Maret 1921 nganti 6 September 1926
Sadurungé maréntah ing Hindhia-Walanda, dhèwèké sempet dadi Gubernur ing Suriname saka taun 1908 nganti 1911.
Andries Cornelis Dirk de Graeff Andries Cornelis Dirk de Graeff (Den Haag, 7 Agustus 1872-idem 24 April 1957), iku Gubernur-Jendral Hindhia-Walanda
Dhèwèké maréntah antara tanggal 7 September 1926 nganti 11 September 1931.
Bonifacius Cornelis de Jonge Jonkheer Mr
Bonifacius Cornelis de Jonge, (Den Haag, 22 Januari 1875-Zeist, 24 Juni 1958), iku Gubernur-Jendral Hindhia-Walanda sing maréntah antara tanggal 12 September 1931 nganti 16 September 1936
De Jonge iku sawijing kaum bangsawan sing kapéngin sawijining papréntahan sing kuwat ing Walanda lan Hindhia-Walanda
Sawijing ukarané sing misuwur iku: "Awaké dhéwé wis ing Hindhia 300 taun suwéné, awaké dhéwé mesthi kudu bisa ing kéné 300 taun manèh!"
Alexander Willem Frederik Idenburg Alexander Willem Frederik Idenburg (Rotterdam, 23 Juli 1861-Den Haag, 28 Fèbruari 1935) iku siji Gubernur-Jendral Hindhia-Walanda
Dhèwèké njabat saka tanggal 18 Dhésèmber 1909 nganti tanggal 21 Maret 1916
Sadurungé dadi Gubernur-Jendral Hindhia-Walanda, Idenburg tau dadi Gubernur Suriname, saka taun 1905-1908.
Antonius Hermanus Johannes Lovink Antonius Hermanus Johannes (Tony) Lovink (Den Haag, 12 Juli 1902-Ottawa (Kanada), 27 Maret 1995), iku Panguwasa pungkasanr Walanda ing Hindhia-Walanda
Anging pangkaté iku Komisaris Dhuwur ("Hoge Commissaris")
Beel dadi wakilé pamaréntah Walanda ing Hindhia-Walanda ("Hoge Vertegenwoordiger van de Kroon in Nederlands-Indië")
Lovink njabat saka sasi Mèi 1949 nganti tanggal 27 December 1949, dina kadaulatan Indonesia diakoni déning Walanda.
Paguyuban Nagara-Nagara Asia Kidul Wétan Paguyuban Nagara-Nagara Asia Kidul Wétan (Inggris: "Association of Southeast-Asian Nation", dicekak dadi ASEAN) yaiku paguyuban nagarantara ing Asia Kidul Wétan
ASEAN dipunadegaken ing tanggal 8 Agustus 1967 ing Bangkok mawi Paklaring Bangkok
Ancasing ASEAN punika ngiyataken "kerja sama" régional
Negari anggota ASEAN ngawontenaken rapat umum saben sasi November
ASEAN nyakup wewengkon dharatan ingkang wiyaripun 4.46 yuta km² utawi watawis 3% saking total jembaripun dharatan ing Bumi, lan gadhah populasi watawis 600 yuta orang utawi 8.8% total populasi donya
Jembar tlatah seganten ASEAN tikel tiga saking jembaripun wewengkon dharatan
Ing taun 2010, kombinasi nominal GDP ASEAN sampun tuwuh ngantos 1,8 Triliun Dolar AS
Manawi ASEAN sampun dados entitas tunggal, ASEAN lajeng gadhah ékonomi paling ageng kasanga sasampunipun Amérikah Sarékat, Cina, Jepang, Jerman, Prancis, Brasil, Inggris, lan Italia
Prinsip-prinsip utama ASEAN inggih punika: Anggota ASEAN
ASEAN sapunika gadhah 10 anggota nagari ing Asia Kidul-Wétan inggih punika: Perbandingan kaliyan blok/nagara sanès
Tabel PDB miturut PPP, dipunwedalaken déning IMF ing wulan September 2004
Nami ASEAN ing basa-basa Asia Kidul Wétan
Alkoholisme Alkoholisme iku lelara kecandhuwan ing alkohol
Dadi wong sing senengané ngombé-ngombé lan minum-minum minuman "keras" nganti mendhem, diarani ngidhep lelara iki
Wong sing ngidhep alkoholisme iku rawan kena lelara lever, ginjel lan pankreas
Purwadadi Purwadadi iku kutha krajan kabupatèn Grobogan ing provinsi Jawa Tengah
Kutha iki ana ning persimpangan saka kuta-kutha liyané, Semarang ning sisih kulon, Blora ning sisih wétan, Sala ning sisih kidul, Pati ning sisih lor lan Demak lan Kudus ning sisih lor-kulan
Pratélan wong suci Pratélan iki pratélan pilihan cilik santo kang didaftar ing ngisor iki miturut urutan abjad nganggo jeneng baptis
Anging yèn perlu uga miturut jeneng marga, papan utawa atribut liyané
Wikipedia uga nduwé kalèndher santo kang miturut tanggal dimèngeti
Ana punjul 10.000 santo lan priyayi kang diberkati ing agama Katulik Roma
Ing agama Ortodoks Wétan lan Orièntal luwih akèh manèh
Perlu diwèhi cathetan yèn Gréja Anglikan ora kanonisasi santo, anging ana pirang santo tradhisional kang gadhah gelar iki
Ing pratélan iki uga kalebu kabèh santo saka "Book of common prayer 1662", lan "Donga Umum" 2000
1 Santo iki wis diumumaké dadi "non-sajarah" déning gréja tartamtu
2 St George uga diarani sajeroning "Book saka Common Prayer" (Buku Donga Umum) Inggris saka taun 1662, lan "Donga Umum" 2000
Anging, Gréja Anglikan wis mbusak jenengé
3 pèngetan Anglikan iku "Mikhael lan kabèh Malékat"
4 "Donga Umum" nduwé "Komémorasi".
Habitat Ing ekologi, habitat ngrujuk dhateng saben sumber, faktor fisik lan biotik ingkang wonten ing satunggaling daerah, ingkang nyengkuyung kalangsungan gesang lan reproduksi spesies tartamtu
Habitat satunggaling spesies saged dipuntingali minangka manifestasi fisik saking kakhususan ("niche") ekologisipun
Dados, "habitat" inggih punika istilah ingkang spesifik kangge spesies, beda sanget kaliyan konsep kados lingkungan utawi kelompok tetuwuhan ("vegetation"), ingkang langkung trep dipunsebut "jinis habitat"
Faktor fisik saged ngewrat (tuladhanipun): lemah, kelembaban, kisaran suhu, lan intensitas cahya
Faktor biotik ngewrat ketersediaan pangan lan wonten botenipun predator
Saben spesies gadhah syarat habitat tartamtu
Wonten spesies habitat generalis ingkang saged gesang ing maneka kondisi lingkungan saha spesies habitat spesialis kersa sakedhik syarat kangge saged gesang
Habitat satunggaling spesies boten kedah wonten ing satunggaling daerah geografis, nanging saged ngewrat njero batang, kayu bosok, watu utawi kelompok lumut; organisme parasit gadhah habitat awujud badanipun inang, bagean saking badan inang (kados saluran pencernaan), utawi satunggal sel ing lebet badan inang
Jinis habitat inggih punika kategorisasi lingkungan saking maneka lingkungan adhedhasar karakteristik daerah geografis tartamtu, mliginipun tetuwuhan lan iklim
Dados jinis habitat boten ngrujuk dhateng satunggal spesies, nanging dhateng maneka spesies ingkang gesang ing daerah ingkang sami
Tuladhanipun, jinis habitat daratan ngewrat wana, steppe, padang rumput, semi-arid utawi gurun
Jinis habitat toya tawar ngewrat rawa, lepen, danau, lan tlaga; jinis habitat laut ngewrat rawa asin, pesisir, zona intertidal, muara, terumbu, teluk, segara buka, dasar segara, toya jero lan lubang bawah segara
Jinis habitat saged ewah sairingipun wekdal
Sebabipun ewah-ewahan saged ngewrat prastawa bebata (kados jeblugan gunung geni, gempa bumi, tsunami, kebakaran alami utawi ewah-ewahan arus samodra); utawi ewah-ewahan saged kadadosan langkung alon saben yuta taun kanthi perubahan iklim, nalika lembar es lan glester maju lan mundur, lan nalika pola cuaca ingkang beda ndadosaken perubahan curah udan lan radiasi srengege
Ewah-ewahan sanesipun minangka akibat langsung saking aktivitas manungsa, kados deforestasi, pembajakan padang rumput kina, pengalihan lan bendungan lepen, pengurasan rawa lan pengerukan dasar laut
Mlebunipun spesies asing saged gadhah efek ngrisak tumrap satwa asli – lewat predasi ingkang mindhak, liwat kompetisi sumber daya utawi lewat wontenipun hama lan penyakit ingkang imunitas kanggo nglawanipun boten digadhahi spesies asli.
Iwak Iwak (Basa krama: ulam lan Kawi: "mina") iku sawijining kéwan kang urip ing banyu
Iwak ambegan mawa angsang lan kalebu kéwan getih anyep (poikilotermik)
Iwak kalebu klompok vèrtebrata kang paling manéka warna, kanthi gunggung spésies punjul 27,000 ing saindhenging donya
Sacara taksonomi, iwak kagolong klompok "paraphyletic" kang gayutan kakrabatané isih dadi pasulayan; racaké iwak dipérang dadi "iwak tanpa wang" (kelas Agnatha, 75 spésies kalebu lamprey lan iwak hag), "iwak mawa balung enom" (kelas Chondrichthyes, 800 spésies kalebu iwak yu lan iwak epé), lan sisané kagolong "iwak mawa balung atos" (kelas Osteichthyes)
Iwak duwé warna-warna ukuran, wiwit saka iwak geger lintang kang ukurané 14 mèter (45 ft) nganti "stout infantfish" kang mung ukuran 7 mm (kira-kira 1/4 inci)
Ana sawetara kéwan banyu kang kerep dianggep "iwak", kaya déné iwak lodan, iwak sotong lan iwak dhuyung, kang sabeneré ora kagolong iwak
Iwak iku kalebu parafiletik: iki tegesé, saben kelas kang ngamot kabèh iwak bakal nyakup uga tetrapoda kang dudu iwak
Saka dhasar iki, panglompokan kaya Kelas Pisces, kaya déné ing mangsa kapungkur, ora layak dipigunakaké manèh
Ing ngisor iki unit-unit kang nyakup kabèh vertebrata kang biyasa diarani iwak:
Lélé Iwak lélé, iku sajinising iwak loh
Lélé awake dawa lan lunyu
Jeneng-jeneng lélé ing Nusantara
Ing bumi Nusantara, iwak lélé nduwé akèh jeneng-jeneng tlatah, ing antarané: "ikan kalang" (Sumatra Kulon), "ikan maut" (Gayo lan Acèh), "ikan pintet" (Kalimantan Kidul), "ikan keling" (Makassar), "ikan cepi" (Sulawesi Kidul), lan "ikan keli" (Malaysia)
Banjur ing nagara liya diarani "mali" (Afrika), "plamond" (Thailand), gura magura (Srilangka), ナマズ (Jepang) dan 鲇形目 (Cina)
Ing basa Inggris uga diarani "catfish", "siluroid", "mudfish" lan "walking catfish"
Iwak lélé ora tau tinemu ing banyu "payo" utawa banyu asin, kejaba iwak lélé sagara
Habitaté ana ing kali sing iliné alon, rawa, tlaga, wadhuk, lan sawah sing kekum banyu
Malahan iwak lélé bisa urip ing banyu sing reged, contoné ing pacerèn, got-got lan selokan pambuwangan
Iwak lélé asifat "nocturnal", ya iku aktif obah golèk pangan yèn bengi
Yèn awan, iwak lélé namun meneng waé lan ndelik ing papan sing peteng-peteng
Ing ngalam iwak lélé mijah ing mangsa rendheng
Lélé dikembangbiakaké ing Indonésia kanggo konsumsi lan uga kanggo njaga kwalitèt banyu sing kacemar
Kerep lélé didokok ing papan sing reged-reged amarga bisa ngilangi reregedan
Anging lélé sing didokok ing papan sing reged-reged, kudu diberok dhisik sadurungé siyap dikonsumsi manungsa
Diberok iku tegesé diresiki nganggo banyu mili
Sok-sokan lélé uga didokok ing sesawahan kanggo mangan ama-ama sing ana ing kono.
Vladimir Putin Vladimir Vladimirovich Putin (Влади́мир Влади́мирович Пу́тин) punika Présidhèn Ruslan wiwit taun 2000 ngantos taun 2008
Lajeng ing taun 2012 Putin kapilih malih dados présidhèn
Piyambakipun lair ing Leningrad ing tanggal 7 Oktober 1952
Sadèrèngipun dados Présidhèn Ruslan, Putin naté nyambut damel kanggé KGB lajeng FSB, dines intelijèn Ruslan
Piyambakipun ugi naté dados pangacara
Piyambakipun ugi anggota Gréja Ortodoks Ruslan
Vladimir Putin punika émah-émah saha gadhah kalih putra
Vladimir Vladimirovich Putin lair ing tanggal 7 Oktober 1952 ing St Petersburg kang nalika mangsa iku misuwur kanthi sebatan nama Leningrad
Panjenengané dadi anak tunggal amarga kaloro saduluré tilar donya ing mangsa isih cilik, kapisanan nalika lair lan yang kaloro dipteri
Vladimir ngakoni papréntahan Kuminis, Panjenengané uga baptis lan di dasarake kapercayan Greja Ortodoks
Ing mangsa enom panjenengané, asring diparapi Putka
Bapak, Vladimir Spiridonovich Putin, njabat dadai karyawan borongan ing sawijining pabrik lan tilar donya ing sasi Agustus 1999
Lan biyung Maria Ivanovna Putina, tilar donya 6 sasi sadurungé Putin baud dhateng ing basa Jerman.
Loh Loh saka basa Jawa Kuna, "lwah", tegesé kali utawa ing tataran krama: lèpèn
Nanging yèn tembung loh digunakaké, lumrahé sing dikarepaké iku "iwak loh" utawa iwak sing uripé ing banyu tawa utawa banyu sing ora asin
Conto iwak loh iku antarané: lélé, guramèh utawa iwak mas
Tembung loh uga duwé makna subur (amarga akèh banyuné) kaya kacetha ing ukara 'loh-jinawi' sing tegesé subur banget
Kajaba iku tembung "loh" uga kerep kanggo ngarani toponimi ing tlatah Jawa Kulon, mligi cedhak Cerbon lan Dermayu, contoné Kacamatan Lohbener, ing Kabupatèn Indramayu.
Basa Inggris Basa Inggris iku basa Jermanik Kulon, sing asalé saka Inggris
Basa ini sawijining kombinasi saka pirang basa lokal sing ditrapaké déning wong-wong Nurwègen, Dhénemarken, Saxon lan Angel saka abad kaping 6 nganti 10
Banjur ing taun 1066, Inggris dibedhah déning "William the Conqueror", sang panakluk saka Normandia, Prancis Lor
Mula sabanjuré basa Inggris kena prabawa intènsif basa Latin lan basa Prancis
Saka kabèh kosakata basa Inggris modhèren, diperkirakaké kurangluwih 50 % asalé saka basa Prancis lan Latin
Perkembangan basa Inggris lumrahé dibagi dadi telung mangsa: Basa – basa kerabat
Basa Inggris kagolong kulawarga basa Jermanik, lan mligi saka cabang Jermanik Wétan
Kerabaté sing paling cedhak iku basa Frisia
Saliyané iku basa Walanda (lan uga basa Jerman ngisor liyané) uga isih cedhak
Basa Jerman (Basa Jerman dhuwur) rada luwih adoh manèh
Anging saka kabèh basa Jermanik, basa Inggris iku basa sing liya dhéwé tatabasa lan kosakatané
Basa Inggris iku basa pratama ing Amérikah Sarékat, Australia, Bahama, Barbados, Bermuda, Karajan Manunggal, Guyana, Jamaika, Niu Selan, Antigua, Saint Kitts dan Nevis lan Trinidad lan Tobago
Saliyané iku basa Inggris uga salah sijining Basa resmi ing akèh nagara liyané ing donya
Antara liya ing Afrika Kidul, Belize, Kanada, Filipina, Hong Kong, Irlandia, Singapura lan sabanjuré Ing donya basa Inggris iku basa kaping loro sing pratama disinaoni
Basa Inggris bisa nyebar amarga déning prabawa pulitik lan imperialisme Inggris banjur Karajan Manunggal ing donya
Salah sijining paribasa Inggris jaman mbiyèn bab karajan Inggris sing diarani Kakaisaran Karajan Manunggal ("British Empire") iku ya papan sing “Srengéngéné ora tau sumurup” (“"where the sun never sets"”).
Adem Sari Adem Sari iku sajinising jamu sing jaré dienggo nambani panyakit panas njero (basa Indonesia: "panas dalam")
Jamu iki uga dienggo nambani gomen karo sariawan
Wong sing lagi serak-serak guluné amarga arep pilek racaké uga bisa mari yèn ngombé jamu iki
Jamu iki misuwur amarga olèhé ngombé nganggo wédhang banyu anyep karo jamuné kudu diudak ping 18
Akèh wong ing Tanah Jawa sing seneng Adem Sari, anging ya ana sing kurang cocog.
Jungkat Jungkat, suri, serat (krama), utawa pethat (krama inggil) ya iku piranti dienggo ngurusi rambut
Piranti iki wujudé pipih nganggo inggik-inggik dawa
Jungkat iku wis ditepangi wong kurang luwih 5.000 taun kapungkur ing Pèrsi (Iran)
Akèh sing ngarani yèn jungkat digawa bangsa Indo-Éropah.
Maria Magdalena Maria Magdalena utawa Maria saka Magdala iku sawijining wong wadon sing dibébasaké déning Gusti Yesus saka roh ala (Lukas: 8:2]]
Dhèwèké dadi saksi sédané Gusti Yesus ing kayu salib (Matius: 27:55 lan Yohanes: 19:25)
Miturut Injil dhèwèké uga wong sing pratama ketemu Gusti Yesus nalika wis bangkit saka maut
Maria Magdalena péstané diriyayakaké ing tanggal 22 Juli.
Maskumambang Maskumambang iku tembang macapat kang dadi pralambang jaman wong lanang lagi mrambat diwasa, ing mangsa nalika saka bocah nuju dadi manungsa kang katon ing tengahing bebrayan
Tembung "maskumambang" iku sesambungan antarané "emas" lan "kumambang." Ana kang nganggep yèn Maskumambang iku tembangé wong lanang, déné yèn wadon iku Kinanthi
Watak tembang iki, lumrahé isiné kaya wong kang lagi sambat lara, katula-tula, lan sengsara
Saben pada (bait), tembang maskumambang ana patang gatra (baris)
Gereng-gereng Gathotkaca sru anangis Sambaté mlas arsa Luhnya marawayan mili Gung tinamêng astanira
Géografi Géografi iku asal katané saka basa Yunani yaiku "gê" utawa Bumi lan "graphein" utawa nulis/njelasaké
Géografi iku èlmu bab enggon utawa lokasi ing planit bumi sing dikaitké karo wangun-wangun fisik ing lumah bumi lan manungsa
Lokasi lan wangun-wangun fisik lumah bumi iku gampang dipirsani saka peta, mulané akèh duwé pamahaman (ciut) yèn géografi iku padha karo èlmu peta kamangka peta iku mung salah siji prangkat ing géografi